Рамуальд Андрэевіч Падбярэскі

Рамуальд Андрэевіч Падбярэскі або Падбярэзскі (1812/(), Вільня — , Архангельская губ.) — беларускі выдавец, літаратуразнавец, публіцыст, фалькларыст.

 Паходжанне 
Паходзіў з шляхецкага роду Падбярэзскіх. Часта Падбярэзскіх, у т.л. Рамуальда, называюць Друцкімі-Падбярэзскімі або Падбярэзскімі-Друцкімі, але род князёў Друцкіх-Падбярэзскіх згас у XIV ст. Пазней Падбярэззем валодалі князі Ямантавічы, якія зваліся Ямантавічамі-Падбярэзскімі. Пасля згасання Ямантавічаў-Падбярэзскіх іх маёнткі перайшлі па кудзелі да полацкіх баяр Яцковічаў, адна з галін іх роду стала звацца Падбярэзскімі, з яе паходзіў і Рамуальд Падбярэзскі.

 Біяграфія 
Скончыў Віленскую гімназію (1830). Рыхтаваўся да паступлення ў Віленскі ўніверсітэт, але той быў закрыты царскімі ўладамі. У 1836—1840 гадах вучыўся на юрыдычным факультэце Маскоўскага ўніверсітэта. Падтрымліваў сувязі з расійскімі славянафіламі. Перакладаў на польскую мову рускія байкі і друкаваў іх у часопісе «Athenaeum».

У 1841 годзе пераехаў у Пецярбург, дзе зблізіўся з Тарасам Шаўчэнкам. У 1847 годзе вярнуўся ў Вільню.

Выдаваў літаратурна-навуковыя альманахі «Rocznik Literacki» (т. 1—4, Пецярбург—Вільня, 1843—1849) і «Pamіetnik naukowo-literacki» (т. 1—2, ч. 1—6, Вільня, 1849—1850).

Аўтар прадмовы «Беларусь і Ян Баршчэўскі» да кнігі «Шляхціц Завальня…» Яна Баршчэўскага (1844). Выдаў зборнік Тадэвуша Лады-Заблоцкага «Паэзія» (1845) і «Дыярыуш» С. Бельскага («Athenaeum», 1842. Т. 4). Аўтар публікацый па беларускім фальклоры.

За публіцыстычную дзейнасць арыштаваны ў 1850 годзе і сасланы ў Архангельскую губерню, (спачатку ў Архангельск, затым у Пінегу), дзе і памёр.

 Літаратура 

 Варановіч С. (Александровіч С.). Р. Друцкі-Падбярэскі // Беларусь. 1958, № 11;
 Каханоўскі Г. Лёс Рамуальда Падбярэскага // ЛіМ. 1976, 6 жн.;
 Кісялёў Г. Загадка беларускай «Энеіды». Мн., 1971. С. 27—40;
 Antoni Abramowicz — muzyk // Rocznik Literacki. 1846. T. 3.

 Спасылкі 

 М. Хаўстовіч Жыццё і творчасць Рамуальда Падбярэскага 

Рамуальд Андрэевіч
Катэгорыя:Літаратуразнаўцы Беларусі
Катэгорыя:Этнографы Беларусі
Катэгорыя:Публіцысты Беларусі